Windows ja Linux söivät tuottoja - Digitoday - Ilta-Sanomat
Sun painui pakkaselle
Julkaistu: 16.4.2004 9:27
Sun Microsystems oli vuosi sitten hienoisesti voitolla, mutta tulos kääntyi selvästi tappiolliseksi alkuvuonna. Yhtiön tappiot olivat 638 miljoonaa euroa. Ilman kertaluonteisia eriä luku oli 218 miljoonaa euroa pakkasella, mikä vastasi osapuilleen yhtiön odotuksia.
Liikevaihto laski viisi prosenttia 2,22 miljardiin euroon. Yhtiö ilmoitti tuloksen julkistuksen yhteydessä järjestelevänsä bisnesyksikköjään uusiksi hallitakseen kuluja paremmin.Yhtiö on kärsinyt muun muassa halpojen Windows- ja Linux-pohjaisten järjestelmien suosiosta. Sun satsaa itsekin voimakkaasti juuri Linux-markkinoille ja toi esiasennetut Linux-pc:t äskettäin myyntiin Yhdysvalloissa.